ବ୍ରହ୍ମପୁର ଅଫିସ,୧୦ା୧୧-ବଡ଼ ଧରଣର ଡକାୟତି ଯୋଜନା କରୁଥିବା ୫ ଜଣଙ୍କୁ ବ୍ରହ୍ମପୁର ସଦର ଥାନା ପୋଲିସ ଗିରଫ କରିଛି ା ସେମାନେ ହେଲେ ଦିଗପହଣ୍ଡି ଥାନା ବନ୍ଥପଲ୍ଲୀ ଗ୍ରାମର ଅଜିତ ସ୍ବାଇଁ, ବଡବଜାର ଥାନା ଅଧିନସ୍ଥ ପାଣିଗ୍ରାହୀ ପେଣ୍ଠ ସାହିର କାହ୍ନା ସେଠୀ, ଅଗା ସାହିର ଶିବ ସେଠୀ ଓ ଶିବରାମ ପ୍ରଧାନ, ନୀଳାଞ୍ଚଳ ସାହିର କପିଳ ସେଠୀ ା ସେମାନଙ୍କ ଠାରୁ ୨ଟି ବୋମା, ୨ଟି ଖଣ୍ଡା, ଗୋଟିଏ ଲୁହା ଛଡ ଓ ଦୁଇଟି ବାଇକ୍ ଜବତ କରାଯାଇଛି।\n'ଡାଟୁମ୍' ନିର୍ଦ୍ଦେଶକ ଦମ୍ପତିଙ୍କୁ ପୁଣି ରିମାଣ୍ଡରେ ନେଲା ପୋଲିସ\nବ୍ରହ୍ମପୁର ଅଫିସ୍,୯।୧୧- ଘରୋଇ ଅର୍ଥ ଲଗାଣକାରୀ ସଂସ୍ଥା ଡାଟୁମ୍ର ନିର୍ଦ୍ଦେଶକ ଦମ୍ପତିଙ୍କୁ ଶୁକ୍ରବାର ଗୋଳନ୍ଥରା ଥାନା ପୋଲିସ ପୁଣି ରିମାଣ୍ଡରେ ନେଇଛି। ୫ ଦିନ ପାଇଁ ରିମାଣ୍ଡରେ ନେବାକୁ ଅନୁମତି ମିଳିଥିବା ଗୋଳନ୍ଥରା ଥାନା ଆଇଆଇସି ଆଲୋକ ଜେନା ସୂଚନା ଦେଇଛନ୍ତି। ସାଧାରଣ ଲୋକଙ୍କଠାରୁ କୋଟି କୋଟି ଟଙ୍କା ହଡପ କରି ଫେରାର୍ ହୋଇଥିବା ଚିଟ୍ଫଣ୍ଡ୍ ସଂସ୍ଥା ଡାଟୁମ୍ର ପରିଚାଳନା ନିର୍ଦ୍ଦେଶକ (ଏମଡି) ବ୍ରଜ ମୋହନ ପଟ୍ଟନାୟକ ଏବଂ ତାଙ୍କ ସ୍ତ୍ରୀ ତଥା ଅନ୍ୟତମ ନିର୍ଦ୍ଦେଶିକା ତ୍ରିଧାରା ମହାନ୍ତିଙ୍କୁ ପୋଲିସ ସୋମବାର ଭୁବନେଶ୍ୱରରୁ ଗିରଫ କରିଥିଲା। ମଙ୍ଗଳବାର ସେମାନଙ୍କୁ କୋର୍ଟ ଚାଲାଣ କରାଯାଇଥିଲା।\nଆଜି ଶେରଗଡ ଆସିବେ ମୁଖ୍ୟମନ୍ତ୍ରୀଃ ଜିଲାପାଳ, ଡିଆଇଜି, ଏସ୍ପିଙ୍କ ମାରଥନ ଗସ୍ତ\nଶେରଗଡ,୯।୧୧(ଡି.ଏନ.ଏ.)- ଶେରଗଡ ବ୍ଲକକୁ ହିଞ୍ଜିଳି ବିଧାୟକ ତଥା ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଶନିବାର ଗସ୍ତ କରିବେ। ପୂର୍ବାହ୍ନ ୧୧ଟା ୧୫ରେ ଶେରଗଡରେ ପହଞ୍ଚତ୍ବାପରେ ସେଠାରୁ ଚାରିଛକ ଯାଇ ବିଜୁବାବୁଙ୍କ ପ୍ରତିମୂର୍ତ୍ତିରେ ମାଲ୍ୟାର୍ପଣ କରିବେ। ପରେ ଏକ ପଟୁଆରରେ ମହାତ୍ମାଗାନ୍ଧୀ ଉଚ୍ଚ ବିଦ୍ୟାଳୟ ଖେଳପଡିଆରେ ପହଞ୍ଚତ୍ ୭ ଟି ପ୍ରକଳ୍ପ ଉଦ୍ଘାଟନ କରିବେ। ପରେ ଆମ ଗାଁ ଆମ ବିକାଶ କାର୍ଯ୍ୟକ୍ରମ ଯୋଗଦେଇ ବ୍ଲକର ୨୨ ପଞ୍ଚାୟତ ପାଇଁ ଅନୁଦାନ ପ୍ରଦାନ କରିବାର କାର୍ଯ୍ୟକ୍ରମ ରହିଛି। ପ୍ରଶାସନ ପକ୍ଷରୁ ହେଲିପ୍ୟାଡ, ଚାରିଛକ ଓ ଖେଳପଡିଆରେ ସବୁ ବ୍ୟବସ୍ଥା ସରିଛି।\nଆମ ଗାଁ ଆମ ବିକାଶ କାର୍ଯ୍ୟକ୍ରମରେ ବିଳମ୍ବଃ ବର୍ଷିଲେ ଜିଲାପାଳ\nଦାରିଙ୍ଗବାଡ଼ି, ୯।୧୧(ଡି.ଏନ୍.ଏ.): କନ୍ଧମାଳ ଜିଲା ଦାରିଙ୍ଗବାଡ଼ି ହେଲିପ୍ୟାଡ ପଡ଼ିଆରେ ଶୁକ୍ରବାର ସକାଳ ୯ଟାରେ ଆମ ଗାଁ ଆମ ବିକାଶ କାର୍ଯ୍ୟକ୍ରମ ଅନୁଷ୍ଠିତ ହେବାର ଥିଲା। ମାତ୍ର ବିଏସ୍ଏନ୍ଏଲ୍ ନେଟଓ୍ବର୍କ ଫେଲ ଯୋଗୁ କାର୍ଯ୍ୟକ୍ରମରେ ବିଭ୍ରାଟ ଦେଖାଦେଇଛି। ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଭିଡିଓ କନ୍ଫରେନ୍ସିଂ ମାଧ୍ୟମରେ ବିଭିନ୍ନ ପ୍ରକଳ୍ପର ଅନୁଦାନ ରାଶି ଘୋଷଣା କରିବା ସହ ବିଭିନ୍ନ ସମସ୍ୟା ନେଇ ଲୋକ ପ୍ରତିନିଧିଙ୍କ ସହ ଆଲୋଚନା କରିବାର କାର୍ଯ୍ୟକ୍ରମ ରହିଛି।\nତାଜୁଙ୍ଗିଆବାସୀଙ୍କ ଆନ୍ଦୋଳନ ଦ୍ୱୀତିୟ ଦିନରେ, ବିଡିଓ ଆସିଲେ ରାସ୍ତା ଅବରୋଧ ହଟିବଃ ତାଜୁଙ୍ଗିଆବାସୀ\nଦାରିଙ୍ଗବାଡ଼ି,୯।୧୧(ଡି.ଏନ୍.ଏ): ବିଭିନ୍ନ ଦାବି ନେଇ କନ୍ଧମାଳ ଜିଲା ଦାରିଙ୍ଗବାଡ଼ି ବ୍ଲକ ତାଜୁଙ୍ଗିଆ ପଞ୍ଚାୟତବାସୀଙ୍କ ପକ୍ଷରୁ ଚାଲିଥିବା ଆନ୍ଦୋଳନ ଶୁକ୍ରବାର ଦ୍ୱିତୀୟ ଦିନରେ ପହଞ୍ଚିଛି। ଅଞ୍ଚଳବାସୀ ଦାରିଙ୍ଗବାଡ଼ି- ବ୍ରାହ୍ମଣୀଗାଁ- ବ୍ରହ୍ମପୁର ରାସ୍ତାକୁ ମହାଗୁଡ଼ିଠାରେ ଅବରୋଧ କରିଛନ୍ତି।\nସୂଚନା ନ ପାଇ ଆସିଲେନି ପ୍ରତିଭା\nବ୍ରହ୍ମପୁର ଅଫିସ୍,୯ା୧୧-ଗଞ୍ଜାମ ଜିଲାର ଛାତ୍ରୀଛାତ୍ରଙ୍କ ପ୍ରତିଭାକୁ ଲୋକଲୋଚନକୁ ଆଣିବାରେ ଶିକ୍ଷା ବିଭାଗ କେମିତି ଅବହେଳା କରୁଛି, ତାହାର ଏକ ନମୁନା ଗୁରୁବାର ଦେଖିବାକୁ ମିଳିଥିଲା।\nପ୍ରକୃତ ତଥ୍ୟ ଦେବାକୁ ଅତିରିକ୍ତ ସଚିବଙ୍କ ନିର୍ଦ୍ଦେଶ\nଛତ୍ରପୁର,୯ା୧୧(ଡି.ଏନ.ଏ)- ଗଞ୍ଜାମ ଜିଲାର ଅଧିକାଂଶ ସରକାରୀ ସ୍କୁଲ ଓ ଅଙ୍ଗନୱାଡି କେନ୍ଦ୍ରରେ ପାଣି ଅଭାବ ରହିଛି। ଏହାକୁ ନେଇ ଗ୍ରାମ୍ୟ ଜଳ ଯୋଗାଣ ବିଭାଗ (ଆରଡବ୍ଲ୍ୟୁଏସଏସ) ଏବଂ ଶିକ୍ଷା ଓ ସମନ୍ବିତ ଶିଶୁ ବିକାଶ ବିଭାଗ ରିପୋର୍ଟ ମଧ୍ୟରେ ତାଳମେଳ ରହୁନି।\nବନ୍ୟପ୍ରାଣୀ ସଂରକ୍ଷଣ ଆଇନକୁ ଉଲ୍ଲଂଘନଃ ବେକରେ ଗୁଡ଼ାଇଲେ ଗୋଧି\nବ୍ରହ୍ମପୁର ଅଫିସ୍,୮ା୧୧-ବନ୍ୟପ୍ରାଣୀଙ୍କ ସଂରକ୍ଷଣ ଏବଂ ସୁରକ୍ଷା ପାଇଁ ଅନେକ ଆଇନ୍ ରହିଛି। ହେଲେ ଆଇନ ଉଲ୍ଲଂଘନକାରୀଙ୍କୁ ଉଚିତ ଦଣ୍ଡ ମିଳୁ ନ ଥିବା ଯୋଗୁ ଆଇନ ଭାଙ୍ଗିବା ଏବେ ସାଧାରଣ ବିଷୟ ପାଲଟିଛି।\n୧୦ରୁ ଜିଲାସ୍ତରୀୟ ଯୁବ ମହୋତ୍ସବ\nବ୍ରହ୍ମପୁର ଅଫିସ,୯ା୧୧-ରାଜ୍ୟ କ୍ରୀଡା ଓ ଯୁବସେବା ବିଭାଗ ଏବଂ ଜିଲା ପ୍ରଶାସନ କ୍ରୀଡା ବିଭାଗ ଆନୁକୂଲ୍ୟରେ ନଭେମ୍ବର ୧୦ରୁ ଦୁଇଦିନ ବ୍ୟାପୀ ଜିଲାସ୍ତରୀୟ ଯୁବ ମହୋତ୍ସବ ଅନୁଷ୍ଠିତ ହେବ।\n୧୦ରେ ଗଞ୍ଜାମ ଜିଲା ଗସ୍ତରେ ଆସିବେ ମୁଖ୍ୟମନ୍ତ୍ରୀ\nଛତ୍ରପୁର,୯ା୧୧(ଡି.ଏନ.ଏ)- ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଆସନ୍ତା ୧୦ ତାରିଖରେ ଗଞ୍ଜାମ ଜିଲା ଗସ୍ତରେ ଆସିବେ।ଉକ୍ତ ଦିନ ମୁଖ୍ୟମନ୍ତ୍ରୀ ବିଭିନ୍ନ ପ୍ରକଳ୍ପ ଉଦ୍ଘାଟନ ଓ ଭିତ୍ତିପ୍ରସ୍ତର ସ୍ଥାପନ କରିବା ସହ ସାଧାରଣ ସଭାରେ ଉଦ୍ବୋଧନ ଦେବା କାର୍ଯ୍ୟକ୍ରମ ରହିଛି।\nତିତ୍ଲି କ୍ଷତିଗ୍ରସ୍ତଙ୍କୁ ସହାୟତା ପ୍ରଦାନ\nବ୍ରହ୍ମପୁର ଅଫିସ୍,୮।୧୧- ଆଲୋକର ପର୍ବ ଦୀପାବଳିକୁ ଭିନ୍ନ ଧରଣରେ ବୁଧବାର ପାଳନ କରାଯାଇଛି। ବାଣ ଫୁଟାଇ କିମ୍ବା ଦୀପଜାଳି ନୁହଁ, ବରଂ ତିତ୍ଲି କ୍ଷତିଗ୍ରସ୍ତଙ୍କ ମୁହଁରେ ହସ ଫୁଟାଇ ବିଭିନ୍ନ ସଂଗଠନ ତରଫରୁ ଦୀପାବଳି ପାଳିତ ହୋଇଛି। ଫୋରମ୍ ଫର୍ ଗଞ୍ଜାମ ଏବଂ ମାନବବାଦୀ, ହେତୁବାଦୀ ସଂଗଠନ ତରଫରୁ ବୁରାତାଲ ପଞ୍ଚାୟତରେ ତିତ୍ଲି କ୍ଷତିଗ୍ରସ୍ତଙ୍କୁ ଚାଦର, ପ୍ୟାଣ୍ଟ, ଶାର୍ଟ ସହ ବ୍ୟବହୃତ ଲୁଗା ବଣ୍ଟନ କରାଯାଇଥିଲା।\nଜେଲ ନିକଟରୁ ଅଭିଯୁକ୍ତଙ୍କୁ ଉଠାଇ ନେଲା ପୋଲିସ\nଦିଗପହଣ୍ଡି,୮।୧୧(ଡି.ଏନ.ଏ.)- ଦିଗପହଣ୍ଡି ସବଜେଲର କେଦାର ନାଥ ବେହେରାଙ୍କୁ ଗାଳିଗୁଲଜ ଓ ହତ୍ୟା ଧମକ ମାମଲାରେ ଅଭିଯୁକ୍ତଙ୍କୁ ପୋଲିସ ଗିରଫ କରି କୋର୍ଟଚାଲାଣ କରିଛି। େହେଲେ ଗଞ୍ଜାମ ଜିଲା ଚମାଖଣ୍ଡି ଥାନା ମାଟିଖାଲ ଗ୍ରାମର ଚକାନୟନ ପରିଡ଼ା। ବୁଧବାର ସନ୍ଧ୍ୟାରେ ଜାମିନ ନାମଞ୍ଜୁର ହେବାରୁ ତାଙ୍କୁ ପାଟପୁର ଥାନା ମାମଲା ନଂ ୧୮୨/୧୮ ଅନୁଯାୟୀ ଦିଗପହଣ୍ଡି ସବଜେଲ ହାଜତକୁ ପଠାଇ ଦିଆଯାଇଛି।\nସ୍କୁଲ ବନ୍ଦ ଘଟଣାଃ ସିଆରସିସି ନିଲମ୍ବିତ, ୫ଜଣଙ୍କ ଦରମା ବନ୍ଦ\nଦାରିଙ୍ଗବାଡ଼ି,୮।୧୧(ଡି.ଏନ.ଏ.): ଦାରିଙ୍ଗବାଡ଼ି ବ୍ଲକ ହାତୀମୁଣ୍ଡା ପଞ୍ଚାୟତ ଅଞ୍ଚଳରେ ଶନିବାର ସକାଳ ୯ଟାରୁ ବିଦ୍ୟାଳୟ ବନ୍ଦହେବା ଘଟଣାରେ ହାତୀମୁଣ୍ଡା ସିଆରସିସି ଅଜୟ ବଳିଆରସିଂଙ୍କୁ ବିଇଓ ପୁରେନ୍ଦ୍ର ବେହେରା ନିଲମ୍ବିତ କରିଛନ୍ତି। ଏଥିସହ ୫ଜଣ ଶିକ୍ଷକଙ୍କ ଦରମା ବନ୍ଦ କରାଯାଇଥିବା ଗୁରୁବାର ବିଇଓ ବେହେରା ସୂଚନା ଦେଇଛନ୍ତି। ଦରମା ବନ୍ଦ କରାଯାଇଥିବା ଶିକ୍ଷକଙ୍କ ମଧ୍ୟରେ ଗାହେଜୁ ବିଦ୍ୟାଳୟର ପୂର୍ଣ୍ଣଚନ୍ଦ୍ର ବଳିଆର ସିଂ, ଇନ୍ଦ୍ରମଣୀ ବରାଳ, ବିଜାଲି ବିଦ୍ୟାଳୟର ରବୀନ୍ଦ୍ର ସିଂ, ଗଜେନ୍ଦ୍ର ମଲ୍ଲିକ ଏବଂ ବୁଜୁଲି ପ୍ରକଳ୍ପ ଉଚ୍ଚ ପ୍ରାଥମିକ ବିଦ୍ୟାଳୟର ଶିକ୍ଷକ ଅଶୋକ ପାଲଟାସିଂ।\nନଦୀରେ ବୁଡିଯାଇ ଭାଇ-ଭଉଣୀ ମୃତ\nମୋହନା,୮।୧୧(ଡି.ଏନ୍.ଏ.)- ଗଜପତି ଜିଲା ମୋହନା ବ୍ଲକ ମୋହନା ପଞ୍ଚାୟତର କଣ୍ଟେଇକୋଳି ଗ୍ରାମ ପଠାଣ ସାହିରେ ଗୁରୁବାର ସକାଳେ ଏକ ଅଭାବନୀୟ ଘଟଣା ଘଟିଛି। ପିଉଷୀ ଘରକୁ ବୁଲିବାକୁ ଆସି ମା' ସହ ନଦୀକୁ ଗାଧୋଇବାକୁ ଯାଇଥିବାବେଳେ ସକାଳେ ଭାଇ-ଭଉଣୀ ବୁଡିଯାଇ ମୃତ୍ୟୁବରଣ କରିଛନ୍ତି। ମୃତକ ହେଲେ କଟାମ୍ମାର ଅଶୋକ କୁମାର ସୁଆଳସିଂଙ୍କ ପୁଅ ବିଷ୍ଣୁ (୩) ଓ ଝିଅ ସୌମ୍ୟା (୬)।\n୨ ବାଇକ୍ ମୁହାଁମୁହିଁଃ ଜଣେ ମୃତ, ୨ ଗୁରୁତର\nସୋରଡା,୮।୧୧(ଡି.ଏନ୍.ଏ.)- ବଡଗଡରୁ ସୋରଡା ଅଭିମୁଖେ ଆସୁଥିବା ଏକ ବାଇକ ସହ ବିପରୀତ ଦିଗରୁ ଆସୁଥିବା ଅନ୍ୟଏକ ବାଇକର ଗୁରୁବାର ମୁହଁ।ମୁହିଁ ଧକ୍କା ହେବାରୁ ଜଣଙ୍କ ମୃତ୍ୟୁ ଘଟିଛି। ମୃତକ ଜଣକ ହେଲେ ସନ୍ଦିକେନ୍ଦୁ ଗ୍ରାମର ନଣ୍ଡା ସ୍ବାଇଁ। ଅନ୍ୟ ବାଇକରେ ଥିବା ୨ ଜଣଙ୍କୁ ଗୁରୁତର ଅବସ୍ଥାରେ ଗଡଗଡ ଗୋଷ୍ଠୀ ସ୍ବାସ୍ଥ୍ୟ କେନ୍ଦ୍ରରେ ଭର୍ତ୍ତି କରାଯାଇଛି। ସେମାନଙ୍କ ପରିଚୟ ମିଳିପାରିନାହିଁ।\nଆତ୍ମ ସୁରକ୍ଷା ତାଲିମ ଶିବିର\nଧରାକୋଟ,୮।୧୧(ଡି.ଏନ୍.ଏ.)- ଧରାକୋଟସ୍ଥିତ ଅନନ୍ତ ନାରାୟଣ ମହାବିଦ୍ୟାଳୟରେ ଆତ୍ମ ସୁରକ୍ଷା ତାଲିମ ଶିବିର ଅନୁଷ୍ଠିତ ହୋଇଯାଇଛି। ଅଧ୍ୟକ୍ଷ ଅକ୍ଷୟ ପଟ୍ଟନାୟକ କାର୍ଯ୍ୟକ୍ରମକୁ ଉଦ୍ଘାଟନ କରିବା ସହ ଏଥିରେ ସଭାପତିତ୍ୱ କରିଥିଲେ। ସୋମନାଥ ବିଜ୍ଞାନ ମହାବିଦ୍ୟାଳୟର ଅଧ୍ୟକ୍ଷ ଦିଗାମ୍ବର ବିଶୋୟୀ ନିମନ୍ତ୍ରିତ ଅତିଥିଭାବେ ଯୋଗଦେଇଥିବାବେଳେ ଅଧ୍ୟାପିକା ଡ. ସୁମିତ୍ରା ପାଢୀ ସମ୍ମାନିତ ଅତିଥି ଭାବେ ଯୋଗ ଦେଇଥିଲେ। କାର୍ଯ୍ୟକ୍ରମକୁ ଓଡିଆ ଅଧ୍ୟାପକ ଲଡୁ କିଶୋର ବେହେରା ସଂଯୋଜନା କରିଥିବାବେଳେ ସଂଯୋଜିକା ଭାବେ ଅଧ୍ୟାପିକା କ୍ଷୀରାବ୍ଧୀ ସାହୁ କାର୍ଯ୍ୟକ୍ରମକୁ ପରିଚାଳନା କରିଥିଲେ। ଏହି ଶିବିରରେ କଲେଜର ୨ଶହ ଛାତ୍ରୀଙ୍କୁ ୮ରୁ ୨୬ ନଭେମ୍ବର ପର୍ଯ୍ୟାନ୍ତ ଆତ୍ମ ସୁରକ୍ଷା ତାଲିମ ମାଷ୍ଟର ଟ୍ରେନର ବନିତା ସାହୁ, ସୋନାଲି ଗୌଡ ପ୍ରଦାନ କରିବେ। ଅଧ୍ୟାପକ ବଳରାମ ସ୍ବାଇଁ କାର୍ଯ୍ୟକ୍ରମରେ ସହଯୋଗ ପ୍ରଦାନ କରିଥିଲେ। ଉଚ୍ଚଶିକ୍ଷା ବିଭାଗ ଆନୁକୂଲ୍ୟରେ ଏହି ଶିବିର ଅନୁଷ୍ଠିତ ହେଉଛି।\nକନ୍ଧୁଣୀ ଦେବୀ ଯୁବକ ସଂଘର ନିଆରା ଦୀପାବଳୀ\nସୋରଡା,୮।୧୧(ଡି.ଏନ୍.ଏ.)- ସ୍ଥାନୀୟ କନ୍ଧୁଣୀ ଦେବୀ ଯୁବକ ସଂଘର ସଭ୍ୟମାନେ ବାଣ ନ ଫୁଟାଇ ନିଆରା ଢଙ୍ଗରେ ଦୀପାବଳି ପାଳନ କରିଛି। ମା' କନ୍ଧୁଣୀ ଦେବୀଙ୍କ ମନ୍ଦିର ସମ୍ମୁଖକୁ ଆଲୋକମାଳାରେ ସଜାଯାଇଥିଲା। ପରେ ସଭ୍ୟମାନେ ସହରର ଜନସାଧାରଣଙ୍କୁ ମିଷ୍ଟାନ୍ନ ବଣ୍ଟନ କରି ସ୍ନେହ, ଶ୍ରଦ୍ଧା ଓ ଭାଇଚାରା ବଜାୟ ରଖିବାକୁ ବାର୍ତ୍ତା ଦେଇଥିଲେ। ପିଣ୍ଟୁ କର, ରାଜା ଦାଶ, ଅମିତ ବେହେରା ପ୍ରମୁଖ ପରିଚାଳନା କରିଥିଲେ।\nଜନଜାତି ମହୋତ୍ସବ ଉଦଘାଟିତ\nରାଇକିଆ, ୮l୧୧(ଡି.ଏନ.ଏ.): କନ୍ଧମାଳ ଜିଲା ରାଇକିଆ ସେଣ୍ଟ କ୍ୟାଥରିନ ଖେଳ ପଡିଆଠାରେ ଗୁରୁବାର ବ୍ଲକ ସ୍ତରୀୟ ଜନଜାତି ମହୋତ୍ସବ ଉଦଘାଟିତ ହୋଇଯାଇଛି।\nବାଣ ଫୁଟି ଅଗ୍ନିକାଣ୍ଡ\nଭଞ୍ଜନଗର,୮।୧୧(ଡି.ଏନ୍.ଏ.): ଦୀପାବଳି ଉପଲକ୍ଷେ ବୁଧବାର ଭେଜିପୁଟ ଓ ସୁତାଙ୍ଗ ଗ୍ରାମରେ ବାଣ ଫୁଟି ଅଗ୍ନିକାଣ୍ଡ ଘଟିଛି।\nସ୍ବାମୀଙ୍କ ଟାଙ୍ଗିଆ ଚୋଟରେ ସ୍ତ୍ରୀ ଗୁରୁତର\nଭଞ୍ଜନଗର, ୮।୧୧(ଡି.ଏନ୍.ଏ.): ଗଞ୍ଜାମ ଜିଲା ତାରସିଂ ଥାନା ଅନ୍ତର୍ଗତ କ୍ଷେତମୁଣ୍ଡାଳ ଗ୍ରାମରେ ଗୁରୁବାର ସକାଳେ ସ୍ବାମୀଙ୍କ ଟାଙ୍ଗିଆ ଚୋଟରେ ସ୍ତ୍ରୀ ଗୁରୁତର ହୋଇଛନ୍ତି। ମହିଳା ଜଣଙ୍କ ହେଲେ ସୁଷମା ନାୟକ(୪୦)।\nବିଭିନ୍ନ ଦାବି ନେଇ ରାସ୍ତାରୋକୋଃ ବ୍ରାହ୍ମଣୀଗାଁ ରାସ୍ତାରେ ଯାତାୟତ ଠପ୍\nଦାରିଙ୍ଗବାଡ଼ି/ବ୍ରାହ୍ମଣୀଗାଁ, ୮।୧୧(ଡି.ଏନ.ଏ.): କନ୍ଧମାଳ ଜିଲା ଦାରିଙ୍ଗବାଡ଼ି ବ୍ଳକ ତାଜୁଙ୍ଗିଆ ପଞ୍ଚାୟତବାସୀ ବିଭିନ୍ନ ଦାବି ନେଇ ପୂର୍ତ୍ତ ବିଭାଗ ରାସ୍ତାର ମହାଗୁଡ଼ିଠାରେ ଦାରିଙ୍ଗବାଡ଼ି ଭାୟା ବ୍ରାହ୍ମଣୀଗାଁ ଦେଇ ବ୍ରହ୍ମପୁର ରାସ୍ତାକୁ ସକାଳ ୫ରୁ ଅବରୋଧ କରିଛନ୍ତି।\nଗିନିଜ ବୁକ୍ ବିଶ୍ବ କୀର୍ତ୍ତିମାନରେ ଭାଗନେବେ ବ୍ରହ୍ମପୁରର ୧୯ ସ୍କେଟର\nବ୍ରହ୍ମପୁର ଅଫିସ,୭।୧୧ଃ ଚଳିତ ମାସ ୯ରୁ ୧୩ ତାରିଖ ପର୍ଯ୍ୟନ୍ତ କର୍ନାଟକର ବେଲଗାମରେ ହେବାକୁ ଯାଉଛି ନିରନ୍ତର ୪୮ ଘଣ୍ଟିଆ ସ୍କେଟିଂ କୌଶଳ ପ୍ରଦର୍ଶନ। ତେବେ ଏହାକୁ ଗିନିକ୍ ବୁକ ବିଶ୍ୱ କୀର୍ତ୍ତିମାନରେ ସ୍ଥାନ ମିଳିବ। ଏଥିରେ ଦେଶର ଅନ୍ୟ ଅଞ୍ଚଳର ଖେଳାଳିଙ୍କ ସହ ବ୍ରହ୍ମପୁର ସ୍କେଟିଂ ଏକାଡେମିର କୋଚ ବିଭୂତି ଭୁଷଣ ଜେନାଙ୍କ ନେତୃତ୍ୱରେ ୧୯ ଜଣିଆ ଟିମ୍ ଭାଗ ନେବ।\nଆସିକା,୭ା୧୧(ଡି.ଏନ.ଏ.)-ନିକଟରେ ନାଗପୁରରେ ଅନୁଷ୍ଠିତ ୩୨ତମ ଜାତୀୟ ସବ୍ଜୁନିୟର ଟେନିସ୍ ବଲ କ୍ରିକେଟ୍ ଟୁର୍ନାମେଣ୍ଟରେ ଓଡିଶା ଦଳ ଉତ୍ତରପ୍ରଦେଶ ଦଳକୁ ପଛରେ ପକାଇ ବିଜୟୀ ହୋଇଥିଲା।\nକାଳୀ ପୂଜା ପାଇଁ ଉତ୍ସବମୁଖର ଜି ଉଦୟଗିରି\nଜି.ଉଦୟଗିରି, ୭।୧୧(ଡି.ଏନ.ଏ.): ଜି. ଉଦୟଗିରି ବନ୍ଧ ଛକ ପୂଜା ମଣ୍ଡପଠାରେ ମା' କାଳୀଙ୍କ ପୂଜା ଆରମ୍ଭ ହୋଇଯାଇଛି। ମଙ୍ଗଳ ବାର ସାରେ ମା'ଙ୍କ ପୂଜାର୍ଚ୍ଚନା ଆରମ୍ଭ ହୋଇଥିଲା।
